CELEX: 32019D1998
Language: hr
Date: 2019-11-28 00:00:00
Title: Provedbena Odluka Komisije (EU) 2019/1998 оd 28. studenoga 2019. o izmjeni Provedbene odluke (EU) 2018/320 u pogledu razdoblja primjene mjera zaštite zdravlja životinja za daždevnjake s obzirom na gljivicu Batrachochytrium salamandrivorans (priopćeno pod brojem dokumenta C(2019) 8551) (Tekst značajan za EGP)

2.12.2019   
               
               
                  HR
               
               
                  Službeni list Europske unije
               
               
                  L 310/35
               
            
         PROVEDBENA ODLUKA KOMISIJE (EU) 2019/1998
         оd 28. studenoga 2019.
         o izmjeni Provedbene odluke (EU) 2018/320 u pogledu razdoblja primjene mjera zaštite zdravlja životinja za daždevnjake s obzirom na gljivicu Batrachochytrium salamandrivorans
         
         (priopćeno pod brojem dokumenta C(2019) 8551)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim pregledima koji se primjenjuju u trgovini određenim živim životinjama i proizvodima unutar Unije s ciljem uspostave unutarnjeg tržišta (1), a posebno njezin članak 10. stavak 4.,
         uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (2), a posebno njezin članak 18. stavak 7.,
         budući da:
         
                     (1)
                  
                  
                     Provedbenom odlukom Komisije (EU) 2018/320 (3) utvrđene su određene mjere zaštite zdravlja životinja u trgovini daždevnjacima unutar Unije i unošenju tih životinja u Uniju s obzirom na gljivicu Batrachochytrium salamandrivorans (Bsal). Provedbena odluka (EU) 2018/320 primjenjuje se do 31. prosinca 2019.
                  
               
                     (2)
                  
                  
                     Nekoliko država članica i dionika obavijestilo je Komisiju o svojem ograničenom iskustvu s praktičnom provedbom Provedbene odluke (EU) 2018/320 i o tome da su dosad nadležna tijela stavila u karantenu i izdala certifikat za samo nekolicinu pošiljaka daždevnjaka.
                  
               
                     (3)
                  
                  
                     Nadalje, nekoliko nedavnih znanstvenih i epidemioloških nalaza povećalo je postojeće znanje o nizu aspekata koji se odnose na gljivicu Bsal te potvrdilo da je gljivica Bsal endemska u nekoliko azijskih zemalja i prisutna u Španjolskoj.
                  
               
                     (4)
                  
                  
                     Međutim i dalje je mnogo toga nepoznato o njezinoj prirodi i načinu dijagnosticiranja. Konkretno, ta nova saznanja još nisu dovela ni do jasnijeg geografskog razgraničenja njezine prisutnosti u većini zemalja, ni do poboljšanja metoda dijagnosticiranja te bakterije, a ni do potencijalnih mjera za umanjivanje rizika od njezina širenja putem trgovine pošiljkama.
                  
               
                     (5)
                  
                  
                     Detaljne mjere zaštite zdravlja životinja predviđene Provedbenom odlukom (EU) 2018/320 trebale bi stoga ostati nepromijenjene.
                  
               
                     (6)
                  
                  
                     Uredbom (EU) 2016/429 Europskog parlamenta i Vijeća (4) konsolidira se pravni okvir za zajedničku politiku Unije o zdravlju životinja kroz jedinstven, pojednostavljen i fleksibilan regulatorni okvir za zdravlje životinja. Konkretno, njome se utvrđuju zaštitne mjere u slučaju bolesti životinja. Ta će se uredba početi primjenjivati od 21. travnja 2021.
                  
               
                     (7)
                  
                  
                     Stoga bi primjenu Provedbene odluke (EU) 2018/320 trebalo produžiti do datuma primjene te uredbe.
                  
               
                     (8)
                  
                  
                     Provedbenu odluku (EU) 2018/320 trebalo bi stoga na odgovarajući način izmijeniti.
                  
               
                     (9)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Članak 11. Provedbene odluke (EU) 2018/320 zamjenjuje se sljedećim:
            
               
                  „Članak 11.
                  Primjena
                  Ova Odluka primjenjuje se do 20. travnja 2021.”.
               
            
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 28. studenoga 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 224, 18.8.1990., str. 29.
         
            (2)  SL L 268, 24.9.1991., str. 56.
         
            (3)  Provedbena odluka Komisije (EU) 2018/320 оd 28. veljače 2018. o određenim mjerama zaštite zdravlja životinja u trgovini daždevnjacima unutar Unije i unošenju tih životinja u Uniju s obzirom na gljivicu Batrachochytrium salamandrivorans (SL L 62, 5.3.2018., str. 18.).
         
            (4)  Uredba (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja (Zakon o zdravlju životinja) (SL L 84, 31.3.2016., str. 1.).